Legal Document

Category: 6

Text:
31. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΣΥΓΚΟΙΝΩΝΙΩΝ Αριθ. 17273 της 2/20 Φεβρ. 1978 (ΦΕΚ Β΄ 142) Περί τελών λειτουργίας ραδιοδικτύου «Συλλόγου Ραδιοσυχνότητος πολιτών Ελλάδος». Έχοντας υπόψη: 1.Τις διατάξεις του άρθρου 47 του Ν.Δ. 165/1973 «περί Οργανισμού Τηλεπικοινωνιών της Ελλάδος». 2.Τις διατάξεις του Ν. 400/76 «περί Υπουργικού Συμβουλίου και Υπουργείων» άρθρο 21 παρ. 2 και το με αριθμό Α.390/8/21814/10.8.77 σχετικό έγγραφο του Υπουργείου Προεδρίας Κυβερνήσεως. 3.Την απόφαση του Πρωθυπουργού και Υπουργού Συγκοινωνιών Θ.32223/5422/20.12.77 ΦΕΚ 1305/Β/77 «περί μεταβιβάσεως αρμοδιότητος». 4.Τη 207088/65 απόφαση του Υπουργού Συγκοινωνιών «περί τιμολογίου ειδικών ραδιοτηλεφωνικών δικτύων». 5.Το 214.7/952576/7.12.77 έγγραφο του ΟΤΕ με το οποίο γνωστοποιείται απόφαση του Δ.Σ./Ο.Τ.Ε. που έχει ληφθεί στην από 10.11.1977 αριθμ. 1499 συνεδρίαση αυτού, αποφασίζουμε: Εγκρίνουμε την απόφαση του ΔΣ/ΟΤΕ που έλαβε στη 1499/10.11.1977 συνεδρίασή του, σχετικά με τα τέλη λειτουργίας ραδιοδικτύου «Συλλόγου Ραδιοδικτύου Πολιτών Ελλάδος», ως ακολούθως: 1.Τη, δοκιμαστικά και για ένα έτος, καταβολή των ακόλουθων τελών, για τη λειτουργία των ειδικών ραδιοτηλεφωνικών δικτύων του «Συλλόγου Ραδιοσυχνότητος Πολιτών Ελλάδος». α)Για κάθε σταθμό βάσεως μηνιαίως δρχ. 1.000. β)για κάθε κινητό σταθμό (πομποδέκτη) μηνιαίως δρχ. 200 ανεξάρτητα του μήκους των συνδεομένων αποστάσεων και του πλήθους των χρησιμοποιουμένων συχνοτήτων. 2.Την εφαρμογή, κατά τα λοιπά, των διατάξεων της υπ’ αριθ. 207088/26.10.1965 αποφάσεως του Υπουργού Συγκοινωνιών. 3.Τα ανωτέρω τέλη θα έχουν εφαρμογήν από την ημερομηνίαν ενάρξεως λειτουργίας κάθε σταθμού (βάσεως ή κινητού). Τα τέλη λειτουργίας της άνω Αποφ. Παρατάθηκαν από την 4544/16 Μαΐου -8 Ιουν. 1979 (ΦΕΚ Β΄ 544) αποφ. Υπ. Συντονισμού και Συγκοινωνιών. (Αντί για τη σελ. 567(γ) Σελ. 567(δ) Τεύχος Η62- Σελ. 79 Τιμολόγια Ο.Τ.Ε – Κοστολόγηση Υπηρεσιών Ο.Τ.Ε. 22.Θ.β.25-31